Diari Oficial de la Generalitat Valenciana


Sumari del DOGV 9638, del 13-07-2023 (2023/7185)

RESOLUCIÓ de 15 de juny de 2023, de la Direcció General del Sector Públic i Patrimoni de terminació de l'expedient de declaració administrativa d'herència intestada i acceptació de l'herència d'Eduardo Berraquero Campos per la Generalitat. ABI 403/2022.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7185


Data del document
:   15-06-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 15 de juny de 2023, de la Direcció General del Sector Públic i Patrimoni de terminació de l'expedient de declaració administrativa d'herència intestada i acceptació de l'herència d'Eduardo Berraquero Campos per la Generalitat. ABI 403/2022. [2023/7185]  
Antecedents de fet  
La Conselleria d'Hisenda i Model Econòmic ha tingut coneixement mitjançant l'escrit presentat per la directora de la residència per a majors de l'Horta Sud d'Aldaia, de la defunció el 5 de gener de 2022, d'Eduardo Berraquero Campos, amb DNI: \*\*\*\*075\*\*.  
De les actuacions dutes a terme per aquesta direcció general, es constata que va estar empadronat a l'Ajuntament de València i també que no va atorgar testament.  
No constant això, en principi, l'existència de persones amb dret a heretar, amb data 15 de desembre de 2022 es va dictar, per la directora general del Sector Públic i Patrimoni, l'acord d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència d'Eduardo Berraquero Campos, en què es va publicar en el Diari Oficial de la Generalitat Valenciana de 13 de gener de 2023, i exposar en el tauler d'edictes de l'Ajuntament de València des del 21 de desembre de 2022 al 23 de gener de 2023 i en el d'Aldaia del 23 de desembre del 2022 al 24 de gener de 2023.  
Investigat el cabal relicte, amb data 10 de maig de 2023, es dona trasllat a l'Advocacia General de la Generalitat la proposta de resolució d'acceptació, a l'efecte d'emissió d'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 23 de maig de 2023, es rep l'informe favorable.  
  
Fonaments de dret  
En compliment del que preveuen l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat Valenciana; l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre de patrimoni de les administracions públiques en la seua redacció donada per la Llei 15/2015, de 2 de juliol, de jurisdicció voluntària, correspon la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i segons el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar a la Generalitat hereua d'Eduardo Berraquero Campos i adjudicar-se els béns i drets de l'herència, una vegada obtingut l'informe favorable de l'Advocacia General de la Generalitat.  
  
Segon  
Acceptar l'herència del causant, a benefici d'inventari, integrada pels béns següents:  
- Compte en CaixaBank, amb saldo, a data 28 de febrer de 2023, d'11.896, 23 €.  
La directora de la residència per a majors de l'Horta Sud d'Aldaia dona trasllat de les pertinences del causant:  
- 240,90 €.  
- Tres rellotges.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets de la persona causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
  
Sisé  
Una vegada liquidada l'herència, aprovar, previ informe de la Intervenció Delegada, el compte general de liquidació de l'abintestat en la qual s'integrarà la totalitat dels ingressos generats i les despeses abonades o per abonar, entre els quals figurarà el premi per denúncia, si és procedent.  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorregueren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 15 de juny de 2023.- El director general del Sector Públic i Patrimoni: Antoni Such Botella.